Pasūtītāja līg. reģ. Nr. R1S-IEP-590/2026
Izpildītāja līg. reģ. Nr. _________________
IEPIRKUMA LĪGUMS

par 7. un 8.korpusa automātisko durvju maiņu
Līguma parakstīšanas datums ir

pēdējā pievienotā droša elektroniskā paraksta un tā laika zīmoga datums

SIA „Rīgas 1.slimnīca”, (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības Statūtiem un Valdes reglamentu, no vienas puses, un

SIA „MEGALOĢISTIKA”, (turpmāk – Izpildītājs), kuru uz sabiedrības Statūtu pamata pārstāv tās valdes loceklis Mārtiņš Vilks, no otras puses, 
abas puses kopā turpmāk sauktas – Līdzēji, 
pamatojoties uz Pasūtītāja organizētā iepirkuma “7. un 8.korpusa automātisko durvju maiņa” (ID Nr. R1S 2026/66-iep) nosacījumiem un rezultātiem, noslēdz šāda satura līgumu (turpmāk – Līgums):

1. Līguma priekšmets

1.1.
Izpildītājs saskaņā ar Pasūtītāja pasūtījumu un atbilstoši Izpildītāja iesniegtajai Tehniskajai specifikācijai – piedāvājumam (Līguma 1.pielikums), turpmāk tekstā – Tāme, veic automātisko durvju maiņu (turpmāk – Darbi) Pasūtītāja objektā: Rīgā, Bruņinieku ielā 5, slimnīcas 7. un 8.korpusā.
1.2.
Izpildītājs organizē un veic Darbus, kā arī izpilda Līgumā noteiktās garantijas saistības atbilstoši Līguma nosacījumiem un Latvijas Republikas normatīvajiem aktiem. 

2. Līguma izpildes kārtība
2.1.
Izpildītājam ir pienākums veikt Darbus Tāmē noteiktajā apjomā un kvalitātē ne ilgāk kā 60 (sešdesmit) dienu laikā pēc Līguma noslēgšanas.
2.2.
Pēc Darbu pabeigšanas Līdzēju pilnvarotie pārstāvji paraksta Darbu pieņemšanas – nodošanas aktu, kas kļūst par Līguma neatņemamu sastāvdaļu.

3. Līgumcenas kopējā summa un norēķinu kārtība

3.1. 
Kopējā Līguma cena, ko Pasūtītājs maksā Izpildītājam par Darbu ir 9 980,00 EUR, (deviņi tūkstoši deviņi simti astoņdesmit euro un 00 centi), neieskaitot pievienotās vērtības nodokli (turpmāk – PVN), kas tiek aprēķināts papildus normatīvajos aktos noteiktajā kārtībā.
3.2.
Izpildītājs apliecina, ka Tāmē iekļauti visi darbi un materiāli atbilstoši Pasūtītāja Tehniskajai specifikācijai un saskaņā ar apjomu, kas nepieciešami pilnīgai Līgumā noteikto Darbu veikšanai.

3.3.
Līguma 3.1.punktā noteikto Līgumcenu Pasūtītājs samaksā 30 (trīsdesmit) dienu laikā pēc Darbu pieņemšanas – nodošanas akta abpusējas parakstīšanas un atbilstoša attaisnojuma dokumenta (piemēram, pavadzīmes – rēķina) saņemšanas, ieskaitot attiecīgo summu Izpildītāja Līgumā norādītajā bankas kontā. Attaisnojuma dokumentos obligāti jānorāda Pasūtītāja Līguma reģistrācijas numurs, pretējā gadījumā Pasūtītājs ir tiesīgs to neparakstīt un neveikt tā apmaksu līdz minēto trūkumu novēršanai.
3.4. 
Līdzēji vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā, un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja e-adresi: EINVOICE@40003439279 vai parakstīti un nodoti papīra formātā. 
3.5. 
Līgumcena tiek uzskatīta par samaksātu dienā, kad Pasūtītājs veicis Līgumcenas pārskaitījumu uz Izpildītāja norādīto bankas kontu.

4. Līdzēju saistības, tiesības un atbildība
4.1.
Izpildītāja saistības:

4.1.1. Izpildītājs apņemas veikt Darbus Līgumā noteiktajā termiņā, apjomā un kvalitātē, ievērojot Latvijas Republikas normatīvo aktu nosacījumus.

4.1.2. Izpildītājs nodrošina Darbu izpildi ar nepieciešamajiem materiāliem, mehānismiem, instrumentiem, transportu un resursiem.

4.1.3. Izpildītājs apņemas nodot Pasūtītājam veiktos Darbus ar pieņemšanas – nodošanas aktu.

4.1.4. Izpildītājs garantē izpildīto Darbu kvalitāti, drošumu un ekspluatācijas īpašības 24 (divdesmit četrus) mēnešus no Darbu pieņemšanas – nodošanas akta abpusējas parakstīšanas dienas.

4.1.5. Darbu garantijas termiņa laikā, kas noteikts Līguma 4.1.4. punktā, Izpildītājs par saviem līdzekļiem novērš veikto Darbu defektus, kas atklāti un radušies pēc Darbu pieņemšanas – nodošanas akta parakstīšanas. 
4.1.6. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.

4.1.7. Izpildītājs apņemas ievērot darba drošības un citas normatīvajos aktos noteiktās prasības Darbu veikšanas laikā.

4.1.8. Izpildītājs apņemas sniegt Pasūtītājam nepieciešamo informāciju norādītajā termiņā.

4.2. Pasūtītāja saistības:

4.2.1. Pasūtītājs apņemas veikt samaksu par kvalitatīviem un laikā veiktiem Darbiem Līgumā noteiktajos termiņos un kārtībā.

4.2.2. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Darbu izpildei nepieciešamajiem dokumentiem vai citu informāciju.

4.2.3. Pasūtītājs apņemas nodrošināt Izpildītāja personālam un autotransportam iespēju netraucēti piekļūt Darbu veikšanas vietai ar Pasūtītāju saskaņotos laikos.

4.2.4. Pasūtītājs apņemas pieņemt Izpildītāja veiktos Darbus ar pieņemšanas-nodošanas aktu.

4.3. Pasūtītājam ir tiesības kontrolēt Līguma izpildes gaitu, veikt Darbu kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu.

4.4. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

4.5. Ja Izpildītājs neveic Darbus Līguma 2.1. punktā noteiktajā laikā, tad Izpildītājs maksā Pasūtītājam līgumsodu 0.5% apmērā no kopējās Līguma summas par katru nokavēto Darbu izpildes dienu, bet nepārsniedzot 10% no Līguma 3.1.punkta minētās summas. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsoda summa.

4.6. Ja Izpildītājs nav ievērojis Tāmē, Līgumā vai normatīvos aktos noteiktās prasības, tad Līdzēju pilnvarotie pārstāvji nekavējoties, bet ne vēlāk kā 5 (piecu) darba dienu laikā sagatavo un paraksta aktu, kurā norāda neatbilstības. Akts pēc tās parakstīšanas kļūst par Līguma neatņemamu sastāvdaļu. Izpildītājam par saviem līdzekļiem neatbilstības jānovērš 5 (piecu) dienu laikā no akta sastādīšanas dienas. Nenovēršanas gadījumā Izpildītājs maksā Pasūtītājam līgumsodu 10% apmērā no kopējās Līguma summas. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķināta līgumsoda summa.

4.7. Līgumsoda samaksa neatbrīvo Līdzējus no to saistību pilnīgas izpildes.
5. Līguma darbības termiņš
5.1. 
Līgums stājas spēkā ar tā abpusējas parakstīšanas brīdi, un ir spēkā līdz Līdzēju saistību pilnīgai izpildei. 

5.2. 
Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām. 
5.3. 
Pasūtītājam ir tiesības vienpusēji izbeigt Līgumu, par to brīdinot Izpildītāju 3 (trīs) dienas iepriekš, ja viņš konstatē, ka Izpildītājs veic Darbus neatbilstoši Tāmei un / vai Līguma un normatīvo aktu prasībām. 
5.4. 
Ja Pasūtītājs izmanto tiesības vienpusēji izbeigt Līgumu, tad Līdzēji sagatavo atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir faktiski veikti, atbilst Līgumam, un ir turpmāk izmantojami.
5.5.   Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Strīdu risināšanas kārtība
6.1.
Jebkuras nesaskaņas, domstarpības vai strīdus Līdzēji risina savstarpējo sarunu ceļā. Gadījumā, ja Līdzēji nespēj vienoties, strīds risināms Latvijas Republikas tiesā spēkā esošo nacionālo tiesību normu noteiktajā kārtībā.
7. Nepārvarama vara
7.1. 
Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri un citi apstākļi, kas būtiski ierobežo un aizskar Līdzēju tiesības un ietekmē uzņemtās saistības.
7.2. 
Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otram Līdzējam. Ziņojumā jānorāda, kādā termiņā ir iespējama un paredzama Līgumā paredzēto saistību izpilde, un, pēc otra Līdzēja pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura ietver minēto ārkārtējo apstākļu darbības apstiprinājumu, raksturojumu un paredzamo ilgumu.
7.3. 
Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma abpusēju izbeigšanu. 
8. Citi noteikumi
8.1. 
Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

8.2.
Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu interpretāciju.

8.3.
Ar Līguma izpildi saistīto jautājumu risināšanai, tajā skaitā, pieņemšanas – nodošanas aktu parakstīšanai, Līdzēji nosaka šādas personas:
8.3.1. Pasūtītāja pārstāvis: Inženiertehniskās un saimniecības nodaļas apsaimniekotājs Mihails Volodko, tālrunis 25900919, e-pasts: mihails.volodko@1slimnica.lv. 
8.3.2. Izpildītāja pārstāvis: __________, tālrunis ____________, e-pasts ____________________.
8.4.
Pilnvaroto pārstāvju vai rekvizītu maiņas gadījumā Līdzējs apņemas rakstveidā par to paziņot otram Līdzējam 5 (piecu) dienu laikā no izmaiņu iestāšanās dienas.
8.5. 
Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks.
8.6.
Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.
9. Līdzēju rekvizīti
	Pasūtītājs:

SIA „Rīgas 1.slimnīca”
Reģ. Nr. 40003439279
PVN reģ.Nr. LV40003439279

Adrese: Bruņinieku iela 5k-2, Rīga, LV-1001

Tālrunis: 67366375

administracija@1slimnica.lv
Bankas nosaukums: A/S Citadeles banka

Konts: LV12PARX0006054590785 

_________e-paraksts______________

Valdes priekšsēdētāja 
Natālija Zlobina


	Izpildītājs:

SIA „MEGALOĢISTIKA”
Reģ. Nr. 40003483991
PVN reģ. Nr. LV40003483991
Adrese: Aiviekstes iela 24, Rīga, LV-1019
Tālrunis: 26563666
martins@iekartas.lv 
Bankas nosaukums: A/S Swedbank
Konts: LV60HABA0001408052599
_________e-paraksts______________

Valdes loceklis
Mārtiņš Vilks


Līguma 1.pielikums
TEHNISKĀ SPECIFIKĀCIJA- PIEDĀVĀJUMS
5
Dokuments parakstīts ar drošu elektronisko parakstu, un tam ir laika zīmogs.

